אחותי הקטנה

אחותי הקטנה הוא שיר שהלחין, עיבד וביצע הזמר והמוזיקאי הישראלי מתי כספי למילותיו של הפזמונאי אהוד מנור.

כספי הלחין את השיר ליפה ירקוני עבור פסטיבל שירי הילדים השלישי, שהתקיים בחנוכה ה'תשל"ג (1972). ירקוני הופיעה לראשונה עם השיר, והוא הגיע למקום החמישי בתחרות. מייד לאחר מכן הקליט כספי את השיר בקולו על אותו פלייבק, והוציא אותו כתקליט שדרים.

כספי כלל גרסה מחודשת לשיר, בעיבוד אחר, באלבומו "צד נוסף" מ־1980. גרסה מחודשת נוספת נכללה באלבומו "בובה מתי" מ־1992.

רקע 
מתי כספי הרבה לעבוד עם הפזמונאי אהוד מנור. מנור אף כינה את כספי "נפש תאומה" לו. בין השירים הרבים שהלחין כספי למילותיו של מנור: "ברית עולם", "ילדותי השנייה", "ימי בנימינה", "הנה הנה", "אחותי הקטנה", "נחליאלי" ועוד. מנור כתב שירים גם לפסטיבלי שירי הילדים. כל ילדיו זכו להנצחה בשיר (וכך גם כלבתו). השיר "אחותי הקטנה" הוא על בתו האמצעית ליבי.

יחס הביקורת 
יוסי חרסונסקי כתב: .

על שירי הילדים של מתי כספי כתב: .

נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).

הצלחה 
"אחותי הקטנה" נכנס למצעד הגל הקל ב־15 בינואר 1973 וצעד 11 שבועות, עד 2 באפריל 1973. שבועיים מתוכם עמד בראש המצעד, ב־26 בפברואר – 5 במרץ. במצעד הפזמונים העברי השנתי (תשל"ג) של התחנה השיר דורג במקום ה־20.

מיקומי שיא

קישורים חיצוניים 

 "אחותי הקטנה" בביצוע מתי כספי, גרסת הסינגל, 1972, באתר יוטיוב
 "אחותי הקטנה" בביצוע מתי כספי, גרסת "צד נוסף", 1980, באתר יוטיוב
 "אחותי הקטנה" בביצוע מתי כספי, גרסת "בובה מתי", 1992, באתר יוטיוב

ביאורים

הערות שוליים 

שירי 1972
סינגלים מ-1972
סינגלים מ-1980
סינגלים מ-1992
שירי מתי כספי
שירים בעברית
שירים שנכתבו על ידי אהוד מנור
שירים שהולחנו על ידי מתי כספי
שירי פסטיבל שירי הילדים
שירים על אחים
סינגלים שהגיעו למקום הראשון בישראל